Ο χώρος του Toni είναι ακριβώς όπως στις φωτογραφίες. Ήταν πολύ καθαρά όταν μπήκαμε, πολύ άνετοι χώροι. Πολύ άνετο, επίσης, ήταν και το στρώμα, κάτι πολύ σημαντικό για εμάς.
Το μπάνιο πολύ καθαρό.
Η κουζίνα μια χαρά, καθαρή, με τις βασικές παροχές. Είχε καφετιέρα και βραστήρα για τσάι ή στιγμιαίο καφέ.
Μου άρεσε που είχε αλάτι, πιπέρι, ζάχαρη, τσάι, καφέ, σαπούνι και σφουγγάρι πιάτων. Προσωπικά θα ήθελα να είχε και ένα μπρίκι για όσους πίνουν ελληνικό καφέ :). Βρήκα λύση, βέβαια, και δεν χρειάστηκε να το ζητήσω.
Οι οδηγίες του Toni σαφέστατες και η επικοινωνία μας άψογη!
Η τοποθεσία μας άρεσε πολύ (δίπλα στον ηλεκτρικό). Δεν ξέρω πόση φασαρία έχει το καλοκαίρι λόγω του τρένου, αλλά τον χειμώνα με κλειστά παράθυρα δεν σε ενοχλεί.
Στο σύνολό της η διαμονή μας ήταν άψογη! Σίγουρα θα ξανά πήγαινα!